Անդրեաս Գուրսկի

Անդրեաս Գուրսկի (գերմ.՝ Andreas Gursky, հունվարի 15, 1955(1955-01-15)[…], Լայպցիգ, Արևելյան Գերմանիա), գերմանացի լուսանկարիչ, Դյուսելդորֆի լուսանկարչության դպրոցի հիմնական ներկայացուցիչներից մեկն է։


== Կենսագրություն ==
Անդրեաս Գուրսկին ծնվել է 1955 թվականին Լայպցիգում։ Նա լուսանկարչություն սովորել է նախ հոր՝ գովազդային լուսանկարչի մոտ, այնուհետև ընտանիքի՝ ԳԴՀ-ից ԳՖՀ փախչելուց հետո Էսենի Ֆոլկվանգ դպրոցում, ապա 1980-ական թվականների սկզբին Դյուսելդորֆի Արվեստների պետական ​​ակադեմիայում։ Անդրեաս Գուրսկին շատ է ճանապարհորդել, եղել է Հոնկոնգում, Կահիրեում, Նյու Յորքում, Բրազիլիայում, Տոկիոյում, Ստոկհոլմում, Չիկագոյում, Աթենքում, Սինգապուրում, Փարիզում, Լոս Անջելեսում և այլ վայրերում։ 1990-ական թվականների երկրորդ կեսին Գուրսկին սկսել է լուսանկարներ մշակել համակարգչով, որպեսզի խոշոր համայնապատկերային լուսանկարներում հասնի ավելի մանրամասն դետալների մշակման։


== Աշխատանքներ ==
Գուրսկիի այցեքարտը համարվում են համայնապատկերային լայնաֆորմատ լուսանկարները, որոնք, որպես կանոն, արված են բարձր կետից։ 2007 թվականին Գուրսկիի «99 ցենտ» աշխատանքը (1999 թվական) վաճառվել է 3 340 456 դոլարով` սահմանելով լուսանկարի համար գնի նոր ռեկորդ։ Գնորդը ուկրաինացի գործարար Վիկտոր Պինչուկն էր։ Իսկ 2011 թվականին Անդրեաս Գուրսկիի «Ռեյն II» աշխատանքը գնվել Է Christie's Impressionist and modern art աճուրդի անանուն մասնակցի կողմից ռեկորդային՝ 4,4 մլն դոլարով՝ այդպիսով աճուրդների ամբողջ պատմության մեջ դառնալով ամենաթանկ լուսանկարը։


== Ցուցահանդեսներ ==
Գուրսկին իր աշխատանքներն առաջին անգամ ցուցադրել է Գերմանիայում 1985 թվականին։ Նրա առաջին անհատական ցուցահանդեսը տեղի է ունեցել 1988 թվականին Գալերի Ջոնում՝ Քյոլնում։ 1998 թվականին բացվել է Գուրսկու առաջին անհատական թանգարանային ցուցահանդեսը Միացյալ Նահանգների Միլվոկի արվեստի թանգարանում, իսկ 2001 թվականին Նյու Յորքում նրա աշխատանքները դարձել են նյութ հետահայաց կազմակերպված ժամանակակից արվեստի թանգարանում։ Հետագա թանգարանային ցուցահանդեսները տեղի են ունեցել 2008 թվականին Կյունստմուզեն Կրեֆելդում և 2007 թվականին Մյունխենի Կունստում։ Նրա աշխատանքները ցուցադրվել են միջազգային ցուցահանդեսներում, այդ թվում միջազգային Էսլինգնում (1989 և 1995), Վենետիկի Բիենալեում (1990 և 2004) և Սիդնեյի Բիենալեյում (1996 և 2000)։

1989 - Museum Haus Lange, Krefeld; Centre Genevois de Gravure Contemporaine, Ժնև, Շվեյցարիա
1992 - Ցյուրիխի պատկերասրահ, Շվեյցարիա
1994 - Դայթոհալեն, Համբուրգ De Appel հիմնադրամ, Ամստերդամ, Նիդեռլանդներ; Ժամանակակից արվեստի թանգարան (Վոլֆսբուրգ)
1995 - Portikus Frankfurt; Rooseum, Malmö, Sweden; Tate Liverpool, Անգլիա
1998 - Kunsthalle Düsseldorf; Kunstmuseum Wolfsburg; Fotomuseum Winterthur, Շվեյցարիա, Միլուոքիի արվեստի թանգարան, Միլուոքի, ԱՄՆ, Museum of Contemporary Arts, Houston, USA
1999 - Scottish National Gallery of Modern Art, Էդինբուրգ, Շոտլանդիա, Ռիվոլի ամրոց, Թուրին, Իտալիա
2000 - Sprengel Museum, Հանովեր; Ժամանակակից արվեստի պատկերասրահ (Լայպցիգ), Հարվարդի համալսարան, Քեմբրիջ, ԱՄՆ
2001 - Ժամանակակից արվեստի թանգարան (Նյու Յորք) Նյու Յորք, ԱՄՆ, Ռեյնա Սոֆիա թանգարան, Մադրիդ, Իսպանիա, 2001, Պոմպիդու կենտրոն (Փարիզ), Փարիզ, Ֆրանսիա, 2002, Ժամանակակից արվեստի թանգարան (Չիկագո), 2002
2003 - Սան Ֆրանցիսկոյի ժամանակակից արվեստի թանգարան, Սան Ֆրանցիսկո, ԱՄՆ
2005 - Kunstmuseum Wolfsburg; Juan March Institute, Մադրիդ, Իսպանիա
2007 - Արվեստի տուն (Մյունխեն), Գերմանիա, Վիկտորիայի ազգային պատկերասրահ, Մելբուրն 2007-2008
2007 - White Cube, Լոնդոն, Անգլիա
2007 - Բազելի գեղարվեստի թանգարան, Բազել
2008–2009 Վիկտորիայի ազգային պատկերասրահ, Մելբուրն Ավստրալիա
2012 Լուիզիանա (թանգարան), Հումլեբեկ, Դանիա
2013 Արվեստի ազգային կենտրոն (Տոկիո)


== Հրապարակումներ ==


== Տես նաև ==
Ամենաթանկարժեք լուսանկարների ցանկ
Ժամանակակից արվեստ
Գլոբալացում


== Ծանոթագրություններ ==


== Արտաքին հղումներ ==